Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 296

(25) A csoportmentesítési rendelet a harmadik fél részére történõ bérbeadás céljára értékesített és vásárolt árukra is vonatkozik. A bérleti és lízingszerzõdések azonban nem tartoznak a rendelet hatálya alá, mivel ezekben az esetekben nincs szó áruk vagy szolgáltatások értékesítésérõl a szállító által a vevõ részére. Általánosabb fogalmazásban: a csoportmentesítési rendelet nem terjed ki olyan korlátozásokra és kötelezettségekre, amelyekre nem a vásárlás, értékesítés vagy viszonteladás valamely feltételei vonatkoznak, például egy olyan kötelezettségre, amely megtiltja a feleknek, hogy olyan önálló kutatási és fejlesztési tevékenységet folytassanak, amely kikötést a felek belefoglalhatnak egy egyébként vertikálisnak minõsülõ megállapodásba. A 2. cikk (2)—(5) bekezdései közvetve vagy közvetlenül kizárnak bizonyos vertikális megállapodásokat a csoportmentesítési rendelet alkalmazási körébõl. (ii) Vertikális megállapodások a versenytársak között

Source: https://magyarkozlony.hu/hivatalos-lapok/0d2ec54993e610d02f6369c49ab38cb1f1139fbb/dokumentumok/be6f0d36b696c7273a5854d57d36152b60703eea/letoltes